Upseeritodistuksensa väärentänyt mies on työskennellyt johtotehtävissä ulkomailla ja hallinnoinut sotilastiedustelun salauskoodeja.

Tukholma

Taustansa valehdellut mies on huijannut Ruotsin puolustusvoimia 20 vuoden ajan, paljasti ruotsalaislehti Dagens Nyheter (DN) maanantaina.

Nousujohteinen ura on vienyt miehen avaintehtäviin Kosovon, Afganistanin ja Malin operaatioissa sekä Ruotsin sotilastiedustelussa (Must). Kosovossa hän oli kapteeni ja Afganistanissa majuri.